Sunday Special Recipe: ಸಖತ್ ಸಂಡೇಗೆ ಚಿಕನ್ ಪುಳಿಮುಂಚಿ, ರೆಸಿಪಿ ಇಲ್ಲಿದೆ..ಟ್ರೈ ಮಾಡಿ! ವಾರದ ರಜಾ ದಿನವಾದ ಇಂದು ಮನೆಯಲ್ಲಿದ್ದವರು ಮಾಂಸದ ಊಟ ಮಾಡಲು ಬಯಸುತ್ತಾರೆ. ಚಿಕನ್, ಮಟನ್, ಫಿಶ್ ಹೀಗೆ ಬಾಡೂಟ ಮಾಡುವ ಮೂಲಕ ಈ ದಿನವನ್ನು ಆರಾಮವಾಗಿ ಕಳೆಯಲು ಇಷ್ಟಪಡುತ್ತಾರೆ. ಆದಿತ್ಯವಾದಂದು ಚಿಕನ್ ಅಡುಗೆ ಮಾಡುವವರಿಗಾಗಿ ಚಿಕನ್ ಪುಳಿಮುಂಚಿ ರೆಸಿವಿಯನ್ನು ಇಲ್ಲಿ ನೀಡಲಾಗಿದೆ. ಚಿಕನ್ ಪುಳಿಮುಂಚಿ ಕರಾವಳಿಯ ಫೇಮಸ್ ರೆಸಿಪಿ. ಮಳೆಗಾಲದಲ್ಲಿ ಚಿಕನ್ ಪುಳಿಮುಂಚಿಯ ಜೊತೆಗೆ ನೀರು ದೋಸೆ ಇದ್ದರೆ ಅದು ಬೆಸ್ಟ್ ಕಾಂಬಿನೇಷನ್. ಹಾಗಾಗಿ ಚಿಕನ್ ಪುಳಿಮುಂಚಿ ಮಾಡುವ ಸುಲಭ ವಿಧಾನದ ಬಗ್ಗೆ ಮಾಹಿತಿ ಇಲ್ಲಿದೆ. ಚಿಕನ್ ಪುಳಿಮುಂಚಿಗೆ ಬೇಕಾಗುವ ಸಾಮಾಗ್ರಿ ಚಿಕನ್ 1 ಕೆ.ಜಿಕಾಳುಮೆಣಸು 1 ಚಮಚಮೆಂತೆ ½ ಚಮಚಜೀರಿಗೆ 1 ಚಮಚಕೊತ್ತಂಬರಿ 3 ಚಮಚ ನೀರುಳ್ಳಿ 2 ಅಥವಾ 3 ಹುಳಿ ರುಚಿಗೆ ತಕ್ಕಷ್ಟು ಮೊದಲಿಗೆ ಕೋಳಿ ಮಾಂಸ ತೆಗೆದುಕೊಂಡು ಸ್ವಚ್ಛಗೊಳಿಸಿ ನಂತರ ಸ್ವಲ್ಪ ಉಪ್ಪು ಮತ್ತು ಅರಶಿಣ ಬೆರಸಿ ಇಟ್ಟುಕೊಳ್ಳಿ. ಬಳಿಕ ಮಸಾಲೆ ಮಾಡಲು ಒಂದು ಬಣಲೆಗೆ ಕಾಳುಮೆಣಸು, ಮೆಂತೆ, ಜೀರಿಗೆ, ಕೊತ್ತಂಬರಿಯನ್ನು ಹಾಕಿ ನಂತರ ಹದವಾದ ಬೆಂಕಿಯಲ್ಲಿ ಹುರಿಯಿರಿ. ರೋಸ್ಟ್ ಆದ ಬಳಿಕ ಹತ್ತು ಕೆಂಪು ಮೆಣಸನ್ನು ಹಾಕಿ ಹುರಿಯಿರಿ. ಬ್ಯಾಡಗಿಯಾದರೆ 15 ಮೆಣಸನ್ನು ಹಾಕಿ ಹುರಿಯಿರಿ.ನಂತರ ಬೇವಿನ ಎಲೆ ಮತ್ತು 1 ನೀರುಳ್ಳಿಯನ್ನು ಚೆನ್ನಾಗಿ ಕತ್ತರಿಸಿ ಅದೇ ಬಣಲೆಗೆ ಸೇರಿಸಿ 2 ಮೂರು ನಿಮಿಷ ಹುರಿಯಿರಿ. ಸ್ವಲ್ಪ ಹೊತ್ತು ಬಿಟ್ಟು ಮಿಕ್ಸಿ ಜಾರಿಗೆ ಹಾಕಿರಿ. ಮಸಾಲೆ ರುಬ್ಬವ ಮೊದಲು ಸ್ವಲ್ಪ ಮಿಕ್ಸಿಗೆ ಹುಳಿ ಮತ್ತು ಅರಶಿನ ಸೇರಿಸಿ. ಆ ಬಳಿಕ ಗ್ರೈಂಡ್ ಮಾಡಿರಿ.ನಂತರ ಬಾಣಲೆಯೊಂದನ್ನು ತೆಗೆದುಕೊಂಡು ಅದಕ್ಕೆ 2ರಿಂದ ಮೂರು ಚಮಚ ಎಣ್ಣೆಯನ್ನು ಹಾಕಿರಿ. ಎಣ್ಣೆ ಹದವಾಗಿ ಕುದಿಯುವಾಗ 1 ಚಮಚ ಸಾಸಿವೆ, ಒಗ್ಗರಣೆ ಸೊಪ್ಪು, 2 ನೀರುಳ್ಳಿ ಹಾಕಿ ಪ್ರೈ ಮಾಡಿ. ಹುರಿದ ನಂತರ ಮಿಶ್ರಣ ಮಾಡಿ ಇಟ್ಟ ಕೋಳಿ ಮಾಂಸವನ್ನು ಸೇರಿಸಿ. ಇಷ್ಟಾದ ಬಳಿಕ ಮಿಕ್ಸಿಯಲ್ಲಿ ಗ್ರೈಂಡ್ ಮಾಡಿದ ಮಸಾಲೆಯನ್ನು ಸೇರಿಸಿ. ಬೇಕಾದರೆ ರುಚಿಗೆ ಉಪ್ಪು ಸೇರಿಸಿ ಬಾಣಲೆಯ ಮುಚ್ಚಳವನ್ನು ಹಾಕಿ 20 ನಿಮಿಷ ಬೇಯಲು ಬಿಡಿ.20 ನಿಮಿಷದ ಬಳಿಕ ಚಿಕನ್ ಪುಳಿಮುಂಚಿ ಬೆಂದಿರುತ್ತದೆ. ನಂತರ ಆರಾಮವಾಗಿ ಸವಿಯಬಹುದು.